แอลัน โจนส์ (นักแข่งรถ)

**แอลัน สแตนลีย์ โจนส์** (; เกิด 2 พฤศจิกายน ค.ศ. 1946) เป็นอดีตนักแข่งรถและผู้บรรยายกีฬาชาวออสเตรเลีย เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  โจนส์เป็นแชมป์โลกฟอร์มูลาวันประเภทนักขับหนึ่งสมัยในฤดูกาล  กับวิลเลียมส์ และชนะการแข่งขันกรังด์ปรีซ์ 12 รายการตลอด 10 ฤดูกาลแข่งขัน

โจนส์เกิดและเติบโตที่เมลเบิร์น โดยเขาเป็นบุตรของสแตน โจนส์ นักแข่งรถชาวออสเตรเลียและผู้ชนะการแข่งขันออสเตรเลียกรังด์ปรีซ์ 1959 โจนส์เริ่มต้นทำงานในธุรกิจตัวแทนจำหน่ายรถโฮลเดนของบิดา พร้อมทั้งแข่งรถมินิและคูเปอร์ไปด้วย ก่อนที่เขาจะเดินทางไปแข่งขันที่ยุโรปใน ค.ศ. 1970 พร้อมกับเพื่อนร่วมชาติคือ ไบรอัน แมกไกวร์ เขาเข้าร่วมการแข่งขันบริติชฟอร์มูลาทรีตั้งแต่ฤดูกาล 1971 ถึง 1973 โดยเขาได้อันดับรองชนะเลิศจากหนึ่งในการชิงแชมป์ของฤดูกาลสุดท้าย โจนส์ได้มีโอกาสพบกับแฮร์รี สติลเลอร์ ใน ค.ศ. 1974 ระหว่างการแข่งขันฟอร์มูลาแอตแลนติก และกลายเป็นนักขับให้แก่ทีมของสติลเลอร์สำหรับการแข่งขันฟอร์มูลา 5000 จนกระทั่งเขาได้เข้าร่วมการแข่งขันฟอร์มูลาวันสนามแรกที่สเปนิชกรังด์ปรีซ์ในฤดูกาล  ด้วยรถของเฮสเกทที่สติลเลอร์จัดหามาให้ แต่ไม่นานนักทีมก็ยุบตัวลง อย่างไรก็ตามเขาก็ได้ลงแข่งแทนร็อล์ฟ ชโตมเมเลิน ที่ได้รับบาดเจ็บจากอุบัติเหตุในการแข่งขันที่สเปน เป็นเวลาสี่การแข่งขันให้แก่ทีมของเกรอัม ฮิลล์ โจนส์กลายเป็นนักแข่งหลักให้แก่ทีมของจอห์น เซอร์ทีส ในฤดูกาล  และย้ายไปอยู่กับแชโดว์ตั้งแต่การแข่งขันยูไนเต็ดสเตตส์กรังด์ปรีซ์เวสต์ของฤดูกาล  เพื่อแทนที่ทอม ไพรซ์ ที่เสียชีวิตในการแข่งขันก่อนหน้า โดยเขาได้ชัยชนะครั้งแรกจากการแข่งขันออสเตรียนกรังด์ปรีซ์

โจนส์เซ็นสัญญากับวิลเลียมส์ที่เพิ่งก่อตั้งใหม่ในฤดูกาล  โดยเขามีผลงานดีที่สุดเป็นอันดับที่สองที่สนามวัตกินส์เกลน เขาช่วยให้ทีมกลายเป็นที่รู้จักในฤดูกาล  หลังจากชนะสี่ในหกการแข่งขันกรังด์ปรีซ์รายการสุดท้ายของฤดูกาล ซึ่งทีมนั้นได้อันดับรองชนะเลิศในการชิงแชมป์ผู้ผลิต และตนเองได้อันดับที่สามในการชิงแชมป์นักขับ โจนส์ชนะการแข่งขันกรังด์ปรีซ์ห้ารายการในฤดูกาล  รวมถึงการแข่งขันแบบไม่ชิงแชมป์ที่สเปน พร้อมกับได้อันดับอื่นบนโพเดียมอีกห้าครั้ง ทำให้เขากลายเป็นแชมป์โลกฟอร์มูลาวันคนที่สองจากออสเตรเลียถัดจากแจ็ก แบรบัม และแชมป์นักขับคนแรกของวิลเลียมส์ที่เป็นแชมป์ผู้ผลิตประจำฤดูกาลเช่นเดียวกัน เขายังเป็นผู้ชนะการแข่งขันกรังด์ปรีซ์แบบไม่ชิงแชมป์ที่บ้านเกิดตามบิดาของเขา เขาไม่สามารถป้องกันตำแหน่งแชมป์ในฤดูกาลถัดมา เนื่องจากเกิดการแข่งขันกันเองภายในทีมกับ การ์โลส เรวเตมัน ถึงอย่างนั้นเขาก็ชนะการแข่งขันกรังด์ปรีซ์รายการแรกและรายการสุดท้ายของฤดูกาลที่สหรัฐอเมริกา ก่อนที่จะประกาศออกจากการแข่งขันฟอร์มูลาวัน โจนส์กลับมาแข่งฟอร์มูลาวันเป็นครั้งคราวให้แก่แอร์โรส์และฮาสโลลาตั้งแต่ฤดูกาล  ถึง  และลงแข่งอย่างเต็มตัวเป็นฤดูกาลสุดท้ายกับฮาสโลลาในฤดูกาล  โดยเขามีผลงานตลอดอาชีพด้วยชัยชนะในการแข่งขันกรังด์ปรีซ์ 12 ครั้ง ได้ตำแหน่งโพลหกครั้ง ทำรอบได้เร็วที่สุด 13 ครั้ง และมีอันดับบนโพเดียม 24 ครั้ง

นอกเหลือจากการแข่งขันฟอร์มูลาวัน โจนส์ได้เข้าร่วมการแข่งขันรถสปอร์ตหลายรายการ และได้รับตำแหน่งแชมป์จากการแข่งขันแคน-แอมประจำฤดูกาล 1978 และออสเตรเลียนจีทีแชมเปียนชิปประจำฤดูกาล 1982 เขาเข้าร่วมการแข่งขันทดสอบความทนทานระดับประเทศออสเตรเลียและระดับนานาชาติอย่าง 24 ชั่วโมง เลอม็อง เช่นเดียวกับการแข่งขันรถทัวริงคาร์ที่เขาลงแข่งในรายการออสเตรเลียนทัวริงคาร์แชมเปียนชิป ตั้งแต่ฤดูกาล 1985 จนถึง 1998  และมีผลงานดีที่สุดเป็นอันดับรองชนะเลิศในการชิงแชมป์ของฤดูกาล 1993 นอกจากนี้ เขายังเคยเข้าร่วมการแข่งขันอินดีคาร์เวิลด์ซีรีส์หนึ่งสนามที่โรดอเมริกาประจำฤดูกาล 1985 ซึ่งเขาจบการแข่งขันสนามดังกล่าวในอันดับที่สาม หลังจากออกจากการแข่งขันฟอร์มูลาวัน โจนส์ผันตัวมาเป็นผู้บรรยายการแข่งขันทางสถานีโทรทัศน์ไนน์แชนแนลและเน็ตเวิร์กเทนของออสเตรเลีย โจนส์ได้รับพระราชทานเครื่องราชอิสริยาภรณ์จักรวรรดิบริติช ชั้นเบญจมาภรณ์ใน ค.ศ. 1980 และมีชื่อบรรจุอยู่ในหอเกียรติยศกีฬาแห่งออสเตรเลียและหอเกียรติยศเอฟไอเอ

## สถิติการแข่งรถ
### สรุปอาชีพนักแข่งรถ

### ผลการแข่งขันฟอร์มูลาวันชิงแชมป์โลก
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)




### ผลการแข่งขันฟอร์มูลาวันแบบไม่ชิงแชมป์
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)

## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถสูตรหนึ่งชาวออสเตรเลีย
หมวดหมู่:นักแข่งรถชาวออสเตรเลีย
หมวดหมู่:แชมป์โลกฟอร์มูลาวันประเภทนักขับ